NOVUM ORGANUM. 469 



inania), aut falso ascriptae, aut fabulis conspersae, 

 aut per neglectum rarae admodum sunt. Ete- 

 nim si quis asserat inter vineam et brassicam esse 

 dissidium, quia juxta sata minus laate proveniunt, 

 praesto ratio est : quod utraque planta succulenta sit 

 et depraedatrix, unde altera alteram defraudat. Si 

 quis asserat esse consensum et amicitiam inter sege- 

 tes, et cyaneum, aut papaver sylvestre, quia herbae 

 illae fere non proveniunt nisi in arvis cultis : debuit 

 is potius asserere dissidium esse inter ea, quia pa- 

 paver et cyaneus emittuntur et creantur ex tali succo 

 terras, qualem segetes reliquerint et repudiaverint; 

 adeo tit saiio segetum terram prasparet ad eorum 

 proventum. Atque hujusmodi falsarum ascriptio- 

 num magnus est numerus. Quoad fabulas vero, illaa 

 omnino sunt exterminandae. Restat tenuis certe 

 copia eorum consensuum, qui certo probati suntex- 

 perimento; quales sunt magnetis et ferri, atque 

 auri et argenti vivi, et similium. At in experimen- 

 tis cbymicis circa metalla inveniuntur et alii nonnulli 

 observatione digni. Maxima vero frequentia eorum 

 (ut in tanta paucitate) invenitur in medicinis non- 

 nullis, quag ex proprietatibus suis occultis (quas vo- 

 cant) et specificis, respiciunt aut membra, aut hu- 

 mores, aut rnorbos, aut quandoque naturas individuas. 

 Neque omittendi sunt consensus inter motus et affec- 

 tus lunae, et passiones corporum inferiorum, prout ex 

 experimentis agriculturae, nauticae, et medicinse, aut 

 alias, cum delectu severo et sincero, colligi et recipi 

 possint. Verum Instantias universal consensuum se- 

 cretiorum quo magis sunt infrequentes, eo majori 

 cum diligentia sunt inquirendaa, per traditiones, et 



